
DR.30.11.2015  73  

 

kurang tetapi kita akan ada peluang lagi untuk meminta tambahan. Saya ingin maklumkan 
di sini betapa seriusnya kita tentang warga emas ini kerana kita juga telah mewujudkan satu 
task force di kementerian yang juga dipengerusikan oleh seorang lagi teman saya Timbalan 
Menteri untuk melihat bagaimana kita dapat terus memperkasakan warga emas kita 
terutama sekali memandangkan 2030 nanti kita akan jadi sebuah negara yang menua. Ini 
ertinya kita tidak akan menafikan hak warga emas kita, insya-Allah. Jangan bimbang ya.  

Yang Berhormat Rantau Panjang ada tak? Ada, okey.  

Tuan Abdullah Sani bin Abdul Hamid [Kuala Langat]: Yang Berhormat Kuala 
Langat pun ada. 

Tuan Pengerusi [Datuk Haji Ismail bin Haji Mohamed Said]: Dah, dah.  

Datuk Hajah Azizah binti Datuk Seri Panglima Mohd. Dun: Dah lepas dah, kau 
lambat. [Ketawa] Yang Berhormat Rantau Panjang, melahirkan keluarga yang seimbang 
dan sejahtera. Kementerian amat prihatin terhadap cabaran keluarga muda terutama dalam 
duit, kerjaya, dalam mengimbangi keluarga dan juga kerjaya mereka. Antara program 
keibubapaan yang telah dilaksanakan khusus untuk ibu bapa muda ialah Kursus 
Keluarga@Kerja. Sehingga Ogos 2015, saya ingin maklumkan di sini sebanyak 327 
program telah dilaksanakan yang melibatkan penyertaan 30,495 orang. Kursus-kursus ini 
turut mendapat sambutan menggalakkan dalam kalangan keluarga dan kita akan teruskan 
kursus-kursus ini, insya-Allah Yang Berhormat.  

Puan Hajah Siti Zailah binti Mohd. Yusoff [Rantau Panjang]: Terima kasih 
Yang Berhormat, saya ingin penjelasan sedikit. Daripada kursus yang dibuat oleh pihak 
kementerian, saya ingin tahu sejauh mana penglibatan kaum bapa sebab pengalaman kita 
lepas-lepas kalau kursus-kursus untuk keibubapaan ini yang datangnya kaum ibu, kaum 
bapa kurang berminat. Sedangkan tanggungjawabnya sama dan sangat besar. Jadi sejauh 
mana pemantauan kementerian dari sini. 

■1710 

Datuk Hajah Azizah binti Datuk Seri Panglima Mohd. Dun:  Yang Berhormat 
dan Tuan Pengerusi, sebenarnya memanglah menjadi asas kita supaya apabila kita 
mengadakan program kekeluargaan itu mestilah melibatkan kedua orang insan yang 
bergelar bapa dan ibu ini tetapi memang banyak kesnya ibu yang ramai, bapa itu kurang.  
Jadi di sini ini kami tidak sampai 30% dalam Dewan ini yang ramai itu bapa.  Jadi bapa-
bapa bolehlah mungkin mengambil tindakan membantu kita menjayakan supaya bapa-bapa 
turut hadir agar kursus ini betul-betul mencapai matlamatnya.  Insya-Allah. 

Tuan Pengerusi [Datuk Haji Ismail bin Haji Mohamed Said]: Ya, Yang 
Berhormat Gerik hendak kahwin dua.  [Dewan riuh]. 

Datuk Hajah Azizah binti Datuk Seri Panglima Mohd. Dun:  Teringin tetapi tidak 
berani.  Teringin tetapi takut, teringin tetapi takut.  [Dewan riuh] 

Tuan Pengerusi [Datuk Haji Ismail bin Haji Mohamed Said]:   Orang yang tinggi 
tidak berani ya. 

Datuk Hajah Azizah binti Datuk Seri Panglima Mohd. Dun: Tuan Pengerusi, 
saya teruskan. Usaha taska dibanyakkan. Usaha untuk mempelbagaikan perwujudan taska 
yang mewujudkan task force dengan melibatkan agensi berkaitan sama ada di sektor awam 
dan swasta agar lebih banyak taska di tempat kerja dapat diwujudkan. Inilah saya mahu 
maklumkan juga kepada Yang Berhormat Rantau Panjang dan juga Dewan yang mulia ini 
bahawa memang kita mengambil serius tentang perkara ini. 

Oleh sebab itu satu lagi task force telah ditubuhkan di mana juga dipengerusikan 
oleh rakan saya Yang Berhormat Timbalan Menteri supaya kita dapat menengok 
bagaimana cara yang kita dapat mempermudah perwujudan taska di tempat kerja ini dan 
ada kerjasama dengan pelbagai kementerian, pelbagai agensi, pihak swasta, pengusaha 
taska, kumpulan-kumpulan strategic partners yang lain juga kita libatkan supaya dapat kita 
carikan mekanisme yang terbaik bagaimana usaha murni kerajaan ini dapat dilaksanakan 
dan wanita yang memerlukan supaya anak-anak mereka dapatlah taska yang mereka 
perlukan ini, Insya-Allah ini sedang berjalan, Yang Berhormat, insya-Allah. 



kurang tetapi kita akan ada peluang lagi untuk meminta tambahan. Saya ingin maklumkan di sini betapa seriusnya kita tentang warga emas ini kerana kita juga telah mewujudkan satu task force di kementerian yang juga dipengerusikan oleh seorang lagi teman saya Timbalan Menteri untuk melihat bagaimana kita dapat terus memperkasakan warga emas kita terutama sekali memandangkan 2030 nanti kita akan jadi sebuah negara yang menua. Ini ertinya kita tidak akan menafikan hak warga emas kita, insya-Allah. Jangan bimbang ya. Yang Berhormat Rantau Panjang ada tak? Ada, okey. Tuan Abdullah Sani bin Abdul Hamid [Kuala Langat]: Yang Berhormat Kuala Langat pun ada. Tuan Pengerusi [Datuk Haji Ismail bin Haji Mohamed Said]: Dah, dah. Datuk Hajah Azizah binti Datuk Seri Panglima Mohd. Dun: Dah lepas dah, kau lambat. [Ketawa] Yang Berhormat Rantau Panjang, melahirkan keluarga yang seimbang dan sejahtera. Kementerian amat prihatin terhadap cabaran keluarga muda terutama dalam duit, kerjaya, dalam mengimbangi keluarga dan juga kerjaya mereka. Antara program keibubapaan yang telah dilaksanakan khusus untuk ibu bapa muda ialah Kursus Keluarga@Kerja. Sehingga Ogos 2015, saya ingin maklumkan di sini sebanyak 327 program telah dilaksanakan yang melibatkan penyertaan 30,495 orang. Kursus-kursus ini turut mendapat sambutan menggalakkan dalam kalangan keluarga dan kita akan teruskan kursus-kursus ini, insya-Allah Yang Berhormat. Puan Hajah Siti Zailah binti Mohd. Yusoff [Rantau Panjang]: Terima kasih Yang Berhormat, saya ingin penjelasan sedikit. Daripada kursus yang dibuat oleh pihak kementerian, saya ingin tahu sejauh mana penglibatan kaum bapa sebab pengalaman kita lepas-lepas kalau kursus-kursus untuk keibubapaan ini yang datangnya kaum ibu, kaum bapa kurang berminat. Sedangkan tanggungjawabnya sama dan sangat besar. Jadi sejauh mana pemantauan kementerian dari sini. #1710. Datuk Hajah Azizah binti Datuk Seri Panglima Mohd. Dun: Yang Berhormat dan Tuan Pengerusi, sebenarnya memanglah menjadi asas kita supaya apabila kita mengadakan program kekeluargaan itu mestilah melibatkan kedua orang insan yang bergelar bapa dan ibu ini tetapi memang banyak kesnya ibu yang ramai, bapa itu kurang. Jadi di sini ini kami tidak sampai 30% dalam Dewan ini yang ramai itu bapa. Jadi bapa- bapa bolehlah mungkin mengambil tindakan membantu kita menjayakan supaya bapa-bapa turut hadir agar kursus ini betul-betul mencapai matlamatnya. Insya-Allah. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Gerik hendak kahwin dua. [Dewan riuh]. Datuk Hajah Azizah binti Datuk Seri Panglima Mohd. Dun: Teringin tetapi tidak berani. Teringin tetapi takut, teringin tetapi takut. [Dewan riuh]. Tuan Pengerusi [Datuk Haji Ismail bin Haji Mohamed Said]: Orang yang tinggi tidak berani ya. Datuk Hajah Azizah binti Datuk Seri Panglima Mohd. Dun: Tuan Pengerusi, saya teruskan. Usaha taska dibanyakkan. Usaha untuk mempelbagaikan perwujudan taska yang mewujudkan task force dengan melibatkan agensi berkaitan sama ada di sektor awam dan swasta agar lebih banyak taska di tempat kerja dapat diwujudkan. Inilah saya mahu maklumkan juga kepada Yang Berhormat Rantau Panjang dan juga Dewan yang mulia ini bahawa memang kita mengambil serius tentang perkara ini. Oleh sebab itu satu lagi task force telah ditubuhkan di mana juga dipengerusikan oleh rakan saya Yang Berhormat Timbalan Menteri supaya kita dapat menengok bagaimana cara yang kita dapat mempermudah perwujudan taska di tempat kerja ini dan ada kerjasama dengan pelbagai kementerian, pelbagai agensi, pihak swasta, pengusaha taska, kumpulan-kumpulan strategic partners yang lain juga kita libatkan supaya dapat kita carikan mekanisme yang terbaik bagaimana usaha murni kerajaan ini dapat dilaksanakan dan wanita yang memerlukan supaya anak-anak mereka dapatlah taska yang mereka perlukan ini, Insya-Allah ini sedang berjalan, Yang Berhormat, insya-Allah.